**Sfârșit de februarie**

*Bragagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zăpada-şi strânge din pornire

Şi ţurţuri picură plouaţi,

Pe monumente-n cimitire

Se urcă muşchii disperaţi.

Pământu-apare pete, pete

Rupând sfinţenia de-omăt,

Iar arborii aduşi din spete

Uimiţi se şuşotesc încet.

Că iarna parcă vrea să plece

Ori iarăşi numai s-au greşit -

Mâine din nou va ninge rece

Că-i un dezgheţ obişnuit?

O ceaţă printre ei pluteşte

Curgându-se în jos de grui,

Iar ţintirimul bătrâneşte

Tuşeşete pietrele verzui.

Şi acalmia îmi apasă

Aripa văzului meu mut -

Vremea-ntristată şi apoasă

Este sfârşit sau început?

Gânduri porniră într-o doară

Prin monumente şi prin cruci...

Ah, primăvară, primăvară

Cocorii când ai să-i aduci?

Victor Bragagiu